Diari Oficial de la Generalitat Valenciana


Sumari del DOGV 4791, del 06-07-2004 (2004/6986)

RESOLUCIÓ de 25 de juny de 2004, del conseller d'Indústria, Comerç i Turisme, sobre iniciació de procediment d'expropiació per taxació conjunta.
------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/6986


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 25 de juny de 2004, del conseller d'Indústria, Comerç i Turisme, sobre iniciació de procediment d'expropiació per taxació conjunta. [2004/M6986]
  
Per sengles resolucions de dates 18 de gener de 2002 i 5 de juny de 2002, el conseller d'Obres Públiques, Urbanisme i transports va aprovar definitivament el pla especial de delimitació de terrenys per a la constitució de patrimoni públic de sòl Sagunt I, i el pla especial de delimitació de terrenys per a la constitució de patrimoni de sòl Sagunt II, respectivament, en terrenys dels polígons 36, 40, 69, 73, 74, 75, 76, 78, 79, 80, 91, 92, 93, 94, 95, 96, 97 i 98 del terme municipal de Sagunt, amb les relacions de propietaris, béns i drets afectats.
  
Així mateix, i mitjançant Resolució de 15 d'abril de 2003, del conseller d'Obres Públiques, Urbanisme i Transports, es va aprovar definitivament el programa per al desenrotllament d'actuacions integrades Parc Empresarial Sagunt I, en el qual han sigut inclosos els terrenys que es troben fora dels esmentats límits, però que esdevenen necessaris per a l'execució del projecte, ja que permeten l'enllaç i la connexió de les infraestructures a las xarxes principals.
  
L'article 33 de la Llei 6/1998, de 13 d'abril, sobre Règim del Sòl i Valoracions, i 183 disposa que l'aprovació de plans d'ordenació urbana i de delimitacions d'àmbits de gestió a desenrotllar per expropiació, implicarà la declaració d'utilitat pública de les obres i la necessitat d'ocupació dels terrenys i edificis corresponents, als fins d'expropiació o imposició de servituds.
  
La Llei 6/1998, de 13 d'abril, sobre Règim del Sòl i Valoracions, diu en l'article 36 que el preu just dels béns i drets expropiats es determinarà conforme al que s'ha establit en el títol III de la present llei, mitjançant expedient individualitzat o pel procediment de taxació conjunta, la dita regulació es remet al que s'ha disposat en els articles 202 a 204 del Reial Decret 3.288/1978, de 25 d'agost, pel qual s'aprova el Reglament de Gestió Urbanística. L'expedient d'expropiació haurà d'incloure els documents assenyalats en l'article 202.
  
Elaborat el projecte d'expropiació de connexió d'infraestructures i accessos del sector Parc Empresarial Sagunt I, en terrenys de sòl urbanitzable no programat industrial i sistemes generales sense desenrotllament i sòl urbanitzable amb programa aprovat (camí de la Mar 1), destinat a la connexió d'infraestructures i accessos al Parc Industrial Sagunt I, als polígons números 40, 74, 78, 79, 80, 82, 83, 84, 89, 91, 92, 93, 94, 96, 96, 97 i 98, del municipi de Sagunt, consta dels següents documents:
  
- Determinació de l'àmbit territorial, amb els documents que els identifiquen quant a situació, superfície i límits.
  
- Fixació de preus amb la classificació raonada del sòl, segons la seua qualificació urbanística.
  
- Fulls de preu just individualitzats de cada finca, en què es contindran no només el valor del sòl, sinó també el corresponent a les edificacions, obres, instal·lacions i plantacions.
  
- Fulls de preu just que corresponguen a altres indemnitzacions.
  
El procediment d'expropiació, en el marc del Protocol d'Intencions subscrit el 14 de juny de 2001 entre la Conselleria d'Indústria i Comerç, l'Ajuntament de Sagunt i SEPI, serà realitzat per la Conselleria d'Indústria, Comerç i Turisme, a través de l'empresa Parque Empresarial de Sagunto, Sociedad Limitada, en qualitat de beneficiari de l'expropiació, d'acord amb l'habilitació realitzada per l'article 60 de la Llei 9/2001, de 27 de desembre, de la Generalitat Valenciana.
  
Resolució
  
Primer
  
Iniciar, de conformitat amb les resolucions de dates 18 de gener de 2002, 5 de juny de 2002 i 15 d'abril de 2003, del conseller d'Obres Públiques, Urbanisme i Transports, el procediment d'expropiació per taxació conjunta dels terrenys inclosos en el projecte d'expropiació de connexió d'infraestructures i accessos del sector Parc Empresarial Sagunt I, en terrenys de sòl urbanitzable no programat industrial i sistemes generals sense desenrotllament i sòl urbanitzable amb programa aprovat (camí de la Mar 1), destinat a la connexió d'infraestructures i accessos al Parc Industrial Sagunt I, als polígons números 40, 74, 78, 79, 80, 82, 83, 84, 89, 91, 92, 93, 94, 96, 96, 97 i 98, del municipi de Sagunt, projecte que queda incorporat a l'expedient.
  
Segon
  
L'esmentat projecte serà sotmés a exposició pública pel termini d'un mes al Servei Territorial d'Indústria de València, situat al carrer de Gregorio Gea, 27, de València, i a l'Ajuntament de Sagunt, on les persones interessades podran examinar la documentació i formular-hi les reclamacions i observacions que consideren pertinents.
  
Tercer
  
La present resolució es sotmetrà a informació pública mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província de València i en un periòdic dels de major circulació de la província.
  
Així mateix, la present resolució serà notificada individualment juntament a les taxacions, als titulars de béns o drets afectats en l'expedient, mitjançant trasllat literal del corresponent full d'apreciació i de la proposta de fixació dels criteris de valoració.
  
Quart
  
L'Ajuntament de Sagunt serà oït en el termini d'un mes, de conformitat amb el que s'ha establit en l'article 202.5 del Reial Decret 3.288/1978, de 25 de agost, pel qual s'aprova el Reglament de Gestió Urbanística.
  
Cinqué
  
La tramitació del procediment d'expropiació serà realitzada pel Servei Territorial d'Indústria de València, d'acord amb les competències previstes en el Decret 90/1984, de 30 de juny, del Consell de la Generalitat Valenciana.